
_START_ARTICLE_
Christinero
_START_PARAGRAPH_
Christinero, eller Christines ro (tidligere stavet Kristinero)  er et haveanlæg på ca. 2 hektar. Haveanlægget blev anlagt som romantisk have sidst i 1700-tallet af kammerherreinde Christina Friederica von Holstein (1741-1812). Haveanlægget er beliggende i et lille skovområde, nær Christiansfeld, Danmark. _NEWLINE_Haveanlægget kaldte  Christina Friederica von Holstein  "Mine Tanker", men blev efter hende død omdøbt til Christinero_NEWLINE_Det var oprindeligt et romantisk haveanlæg med lysthuse, to eremithytter med dukker, kapel, kogehus, en savmølle, samt små søer med kildevæld, springvand og kanaler. _NEWLINE_I kogehuset blev kaffen og teen tilberedt, i pavillonen kunne man søge læ for vejrliget og kapellet blev formodentlig brugt til andagter._NEWLINE_Christina Friederica von Holstein er begravet i højen foran kapellet i den sydlige ende af området._NEWLINE_Brødremenigheden i Christiansfeld arvede ved hendes død Favrvrågård med Christinero. _NEWLINE_Området blev fredet i 1981.